CELEX: 62009FN0063
Language: mt
Date: 2009-06-26 00:00:00
Title: Kawża F-63/09: Rikors ippreżentat fis- 26 ta’ Ġunju 2009 — Donati vs BĊE

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/50
            
         Rikors ippreżentat fis-26 ta’ Ġunju 2009 — Donati vs BĊE
   (Kawża F-63/09)
   2009/C 205/93
   Lingwa tal-kawża: Il-Franċiż
   
      Partijiet
   
   
      Rikorrenti: Paola Donati (Frankfurt, il-Ġermanja) (rappreżentanti: L. Levi, M. Vandenbussche, avukati)
   
      Konvenut: Bank Ċentrali Ewropew
   
      Suġġett u deskrizzjoni tal-kawża
   
   Annullament tad-deċiżjoni tal-BĊE li ma tkomplix teżamina l-allegazzjonijiet dwar l-allegat fastidju morali li r-rikorrenti sofriet, kif ukoll li ma tkomplix teżamina l-kumpens għad-dannu sofrut.
   
      Talbiet tar-rikorrenti
   
   
               —
            
            
               tannulla d-deċiżjoni tad-Direttorat, tas-16 ta’ Diċembru 2008, inkwantu hija tinkludi theddida u tentattiv ta’ intimidazzjoni fil-konfront tar-rikorrenti;
            
         
               —
            
            
               tannulla d-deċiżjoni tad-Direttorat, tas-16 ta’ Diċembru 2008, inkwantu hija ma għandhiex deċiżjoni dwar il-kwistjoni tal-investigazzjoni amministrattiva u dwar l-eżitu tal-ilment tar-rikorrent; sussidjarjament, tannulla d-deċiżjoni tad-Direttorat, tas-16 ta’ Diċembru 2008, inkwantu ma għandhiex deċiżjoni “impliċita” li l-ilment tar-rikorrenti jiġi arkivjat definitivament u li ma jiġux adottati miżuri oħra, b’mod partikolari li ma tinfetaħx proċedura dixxiplinari;
            
         
               —
            
            
               tannulla, sa fejn huwa meħtieġ, id-deċiżjoni tas-16 ta’ April li ċaħdet ir-rikors speċjali tar-rikorrenti;
            
         
               —
            
            
               tikkundanna lill-konvenut iħallas kumpens għad-dannu morali sofrut, valutat ex aequo et bono għal EUR 10 000;
            
         
               —
            
            
               tikkundanna lill-Bank Ċentrali Ewropew għall-ispejjeż.